
RAPORT DE SPECIALITATE

Subsemnatul Iamandi Ion, şef serviciu administraţie, analizând Proiectul de Hotărâre privind desemnarea reprezentanţilor Consiliului Local Boldeşti-Scăeni în consiliile de administraţie din unităţile de învăţământ preuniversitar de stat cu personalitate juridică de pe raza oraşului, am constatat următoarele:
· Prin HCL nr. 30/27.02.2023 s-a organizat reţeaua şcolară a unităţilor de învăţământ preuniversitar de stat  din oraşul Boldeşti-Scăeni pentru anul şcolar 2023-2024, după cum urmează:
1.  Liceul Tehnologic „Teodor Diamant” Oraşul Boldeşti-Scăeni;
2. Școala Gimnazială „Mihai Viteazul” Oraşul Boldeşti-Scăeni, cu următoarele unităţi de învăţământ  preuniversitar arondate :
- Şcoala primară Seciu
- Grădiniţa cu program normal nr. 1;
- Grădiniţa cu program normal nr. 4;
- Grădiniţa cu program normal Seciu.
3.  Școala Gimnazială nr. 2 Oraşul Boldeşti-Scăeni, cu următoarele unităţi de învăţământ preuniversitar arondate :
- Grădiniţa cu program normal nr. 2;
- Grădiniţa cu program normal nr. 3;  
- Grădiniţa cu program prelungit nr. 5;
- Creşa de copii
Potrivit dispoziţiilor art. 128 alin. (1) din Legea nr. 198/2023 a învăţământului preuniversitar, unităţile de învăţământ preuniversitar de stat, cu personalitate juridică, sunt conduse de consiliile de administraţie, de directori şi, după caz, de directori adjuncţi. În exercitarea atribuţiilor ce le revin, consiliile de administraţie şi directorii conlucrează cu consiliul profesoral, cu consiliul reprezentativ al părinţilor şi cu autorităţile administraţiei publice locale;
Potrivit dispoziţiilor art. 128 alin. (2) din Legea nr. 1/2011 a învăţământului preuniversitar, în unităţile de învăţământ cu personalitate juridică cuprinse în reţeaua şcolară sus menţionată, consiliile de administraţie sunt formate din :
- 9 membri la Liceul Tehnologic „Teodor Diamant” Oraşul Boldeşti-Scăeni şi Școala Gimnazială nr. 2 Oraşul Boldeşti-Scăeni, 2 fiind  reprezentanţi ai consiliului local;
- 11 membri Școala Gimnazială „Mihai Viteazul” Oraşul Boldeşti-Scăeni, 2 fiind reprezentanţi ai consiliului local.
Prin adresa nr. 1717/12.09.2023  conducerea Şcolii gimnaziale Mihai Viteazul solicită desemnarea reprezentanţilor consiliului local în consiliul de administraţie. 
	Faţă de cele mai sus menţionate consider că iniţierea proiectului de hotărâre este necesară şi oportună.

